CELEX: 32010R0974
Language: lt
Date: 2010-10-29 00:00:00
Title: 2010 m. spalio 29 d. Komisijos reglamentas (ES) Nr. 974/2010, kuriuo nustatomos palūkanų normos, taikytinos apskaičiuojant EŽŪGF intervencinių supirkimo, laikymo ir realizavimo priemonių finansines sąnaudas 2011 finansiniais metais

30.10.2010   
            
            
               LT
            
            
               Europos Sąjungos oficialusis leidinys
            
            
               L 285/9
            
         KOMISIJOS REGLAMENTAS (ES) Nr. 974/2010
   2010 m. spalio 29 d.
   kuriuo nustatomos palūkanų normos, taikytinos apskaičiuojant EŽŪGF intervencinių supirkimo, laikymo ir realizavimo priemonių finansines sąnaudas 2011 finansiniais metais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. birželio 21 d. Tarybos reglamentą (EB) Nr. 1290/2005 dėl bendrosios žemės ūkio politikos finansavimo (1), ypač į jo 3 straipsnio 3 dalį,
   kadangi:
   
               (1)
            
            
               2006 m. birželio 21 d. Komisijos reglamento (EB) Nr. 884/2006, nustatančio Tarybos reglamento (EB) Nr. 1290/2005 nuostatų dėl intervencinių priemonių finansavimo iš EŽŪGF ir valstybių narių mokėjimo agentūrų saugojimo valstybės sandėliuose operacijų apskaitos taikymo taisykles (2), 4 straipsnio 1 dalies a punkte nustatyta, kad finansinės išlaidos, valstybių narių patirtos perkant produktus, nustatomos pagal minėto reglamento IV priede nustatytas apskaičiavimo taisykles.
            
         
               (2)
            
            
               Remiantis Reglamento (EB) Nr. 884/2006 IV priedo I.1 punkto pirma pastraipa apskaičiuojant finansinių išlaidų sumą, Sąjungoje galiojančią nekintamą palūkanų normą kiekvienų finansinių metų pradžioje nustato Komisija. Ši nekintama palūkanų norma atitinka EURIBOR terminuotų trijų mėnesių ir dvylikos mėnesių palūkanų normos vidurkį, nustatomą per šešis mėnesius iki informuojant valstybes nares, kaip nurodyta minėto IV priedo I.1 punkto pirmoje pastraipoje, šias palūkanas paskirstant vieno trečdalio ir dviejų trečdalių santykiu. Ši norma turi būti nustatoma kiekvienų Europos žemės ūkio garantijų fondo (EŽŪGF) finansinių metų pradžioje.
            
         
               (3)
            
            
               Tačiau jeigu kurios nors valstybės narės nurodyta palūkanų norma yra mažesnė už Sąjungai atskaitiniu laikotarpiu nustatytą nekintamą palūkanų normą, šiai valstybei narei, remiantis Reglamento (EB) Nr. 884/2006 IV priedo I.2 punkto antra pastraipa, turi būti nustatyta Sąjungos normos lygį atitinkanti palūkanų norma.
            
         
               (4)
            
            
               Remiantis Reglamento (EB) Nr. 884/2006 IV priedo, I.2 punkto trečia pastraipa, jei valstybė narė informacijos per minėto priedo I.2 punkto pirmoje pastraipoje nurodytą laikotarpį ir nurodyta forma nepateikia, tos valstybės taikyta palūkanų norma yra laikoma nuline. Jei valstybė narė praneša, kad ji netaikė jokios palūkanų normos, nes per ataskaitinį laikotarpį žemės ūkio produktai į valstybės intervencijos sandėlius patalpinti nebuvo, tai valstybei narei taikoma nekintama palūkanų norma. Liuksemburgas, Maltos Respublika ir Portugalija pranešė, kad jos netaikė jokios palūkanų normos, nes per ataskaitinį laikotarpį žemės ūkio produktai į valstybės intervencijos sandėlius patalpinti nebuvo.
            
         
               (5)
            
            
               Remiantis valstybių narių Komisijai perduotais pranešimais, reikėtų, atsižvelgiant į šiuos įvairius veiksnius, nustatyti palūkanų normas, taikomas EŽŪGF 2011 finansiniams metams.
            
         
               (6)
            
            
               Šiame reglamente nurodytos priemonės atitinka Žemės ūkio fondų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nustatomos tokios Europos žemės ūkio garantijų fondo (EŽŪGF) 2011 finansiniams metams priskiriamų finansinių išlaidų, susijusių su valstybių narių patirtomis išlaidomis kaupiant lėšas, skirtas intervenciniams produktams pirkti, palūkanų normos, numatytos Reglamento (EB) Nr. 884/2006 IV priede taikant minėto reglamento 4 straipsnio 1 dalies a punktą:
   
               a)
            
            
               0,0 % speciali palūkanų norma taikoma Kipre, Estijoje ir Latvijoje;
            
         
               b)
            
            
               0,2 % speciali palūkanų norma taikoma Bulgarijoje;
            
         
               c)
            
            
               0,3 % speciali palūkanų norma taikoma Švedijoje;
            
         
               d)
            
            
               0,4 % speciali palūkanų norma taikoma Vokietijoje, Airijoje ir Suomijoje;
            
         
               e)
            
            
               0,5 % speciali palūkanų norma taikoma Austrijoje ir Jungtinėje Karalystėje;
            
         
               f)
            
            
               0,6 % speciali palūkanų norma taikoma Italijoje;
            
         
               g)
            
            
               0,7 % speciali palūkanų norma taikoma Graikijoje;
            
         
               h)
            
            
               1,0 % speciali palūkanų norma taikoma Belgijoje;
            
         
               i)
            
            
               1,1 % vienoda Sąjungos palūkanų norma taikoma kitoms valstybėms narėms.
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Šis reglamentas taikomas nuo 2010 m. spalio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. spalio 29 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 209, 2005 8 11, p. 1.
   
      (2)  OL L 171, 2006 6 23, p. 35.